
Parengto sprendimo projekto tikslai ir uždaviniai:
Perimti Šiaulių „Juventos“ progimnazijos patikėjimo teise valdomą, Šiaulių miesto savivaldybei nuosavybės teise priklausantį, materialųjį turtą. Perimtą turtą perduoti Šiaulių Didždvario gimnazijai valdyti, naudoti ir disponuoti juo patikėjimo teise.
Dabartinis sprendimo projekte aptariamų klausimų reguliavimas.
Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Šiaulių miesto savivaldybei nuosavybės teise priklausančio turto perdavimo sąlygas ir tvarką.
Teikiamu Tarybos sprendimo projektu siūloma perimti Šiaulių „Juventos“ progimnazijos veiklai nebereikalingą, patikėjimo teise valdomą, Šiaulių miesto savivaldybei (toliau – Savivaldybė) nuosavybės teise priklausantį, materialųjį turtą – medienos apdirbimo stakles ir medžio drožlių nutrauktuvą. Perimtą turtą perduoti Šiaulių Didždvario gimnazijai valdyti, naudoti ir disponuoti juo patikėjimo teise. Perduotas turtas bus naudojamas Šiaulių Didždvario gimnazijos veikloje.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus Savivaldybės turtą Šiaulių Didždvario gimnazija bus aprūpinta jos veiklai reikalinga ugdymo priemone.
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimo įgyvendinimui reikalingų priimti papildomų teisės aktų nenumatoma.
Kiek biudžeto lėšų pareikalaus ar leis sutaupyti sprendimo įgyvendinimas.
Savivaldybės biudžeto lėšų sprendimo įgyvendinimui nereikės. 
Sprendimo projekto rengėjas ar rengėjų grupė, sprendimo projekto iniciatoriai.
Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

